Margareta Anton

Margareta Anton

basm cromat, ecou contemporan al literelor și culorilor

Soarta și puterea de creație pe care Margareta Anton le-a primit de la Creator, prin bunele ursitoare, au pus-o pe un nobil piedestal al artelor. Admirată pentru scris și pictură, sport de performanță și conferențiar universitar merită toată lauda și prețuirea atât a colegilor de breaslă și mai ales a numerosului public, iubitor de artă, frumos și caractere umane deosebite precum Margareta Anton. Nu putem mulțumi niciodată suficient lui Dumnezeu pentru că ne-a dat viață, suflet, inteligență, bunătate, înțelegere, iubire, prieteni, în care învățăm starea de fericire, pentru a fi cu adevărat fericiți. Amintirile trec repede, anii se scurg ca apa. Când inima unui artist plastic sau scriitor devine grea de suferință, trupul nu o mai poate duce. Artistul “se descarcă” cromatic sau prin scris, dând viață trecutelor amintiri, în plăcute trăiri. Am participat la multe vernisaje unde artista plastică, scriitor, conferențiar universitar și sportiv de performanță, Margareta Anton a expus, în decursul anilor. Recent am primit de la artista Margareta Anton un album de pictură ce depășește 150 de pagini. Cu ochelari pe nas și lupa în mână am urmărit pagină cu pagină textul și tablourile reproduse. Am reușit să intru cinstit în miezul realizărilor domniei sale. Cu sufletul la gură m-am simțit de parcă aș fi fost “acasă cu Dumnezeu”, într-o viață pe care ai dori-o să nu se sfârșească niciodată. Margareta Anton este o sinteză cromatică dintre particular și general, dintre real și ireal. Închei cu un citat din subsemnatul pe care artista l-a afișat în frumosul și memorabilul album de artă “Prin poziția sa plastică singulară, pe care artista, scriitoarea, conferențiar universitar și sportivă de renume mondial, în perspectiva modernității este și rămâne un nume de recunoaștere, apreciere, iubire și respect”. Frumosul și sublimul sunt pasiunea vieții domniei sale.

Prof. Cojocaru Vergil-Cover – membru UZPR, UAPR București

Contents